BILAG 2: SKABELON FOR VEDTÆGTER I VANDSSAMARBEJDER

De med gult markerede felter angiver, hvor der som minimum skal foretages lokale tilpasninger.

§1 NAVN, SELSKABSFORM OG HJEMSTED

1.1. Vandsamarbejdets navn er [ ] ,

1.2.[ ] er organiseret som en forening.

1.3. [ ] har hjemsted i [ ] Kommune.

§2 FORMÅL

2.1. At sikre fælles finansiering og fordeling af udgifterne til kortlægning, overvågning og beskyttelse af grundvandsvandressourcerne efter vandforsyningslovens §§ 52 a og b.

2.2. At fremme medlemsvandværkernes fælles interesser via deltagelse i grundvandsbeskyttelsesprojekter for boringsnære beskyttelsesområder (BNBO), udmøntning af indsatsplaner, samt andre aktiviteter til beskyttelse af grundvandsressourcerne, som besluttes af foreningen. Vandsamarbejdet hindrer ikke de enkelte medlemsvandværker i at udføre supplerende grundvandssikrende aktiviteter af egen drift, og for egen regning.

§3 MEDLEMMER

3.1. Alle almene vandværker i [ ] kommune er berettiget til at være medlemmer af [ ].

3.2. I tilfælde af, at et medlemsvandværk nedlægges, fusionerer – og ikke er det fortsættende vandværk - eller reduceres til under 10 forbrugere, således, at det ikke længere er en almen vandforsyning, udtræder det automatisk af foreningen.

3.3. Et udtrædende medlemsvandværk har ikke krav på en andel af []’s formue.

3.4. I tilfælde af, at en ikke-almen vandforsyning grundet tilgang af forbrugere skifter status til en almen vandforsyning, og ønsker at indtræde i [] opkræves driftsbidrag fra tidspunktet for overgang til almen vandforsyning.

§4 MEDLEMMERS PLIGTER OG RETTIGHEDER

4.1. Medlemsvandværkerne forpligter sig til at indbetale et årligt bidrag jf. § 5.

4.2. Ved indbetaling af bidrag til vandsamarbejdets fælles pulje sikrer medlemsvandværkerne sig ret til, indenfor det fastsatte budget, at få finansieret grundvandsbeskyttende tiltag efter nærmere prioritering af risici og muligheder i samarbejde med [x] Kommune.

[Indbetaling af bidrag fra medlemmer, som i en periode på [x] kalenderår forud for vedtægternes ikrafttræden har foretaget dokumenterede grundvandsbeskyttende aktiviteter i overensstemmelse med foreningens formål, er berettigede til at få nedsat deres bidrag tilsvarende for en af samarbejdet vedtaget periode.]

§5 BIDRAG

5.1. Dækning af udgifterne til etablering og vedligeholdelse af foranstaltninger, aftalte opgaver og projekter under [] formålsparagraf, herunder regnskab og øvrig administration, sker ved, at hvert medlemsvandværk hvert år indbetaler et bidrag.

7.2. Bidragets størrelse beregnes for hvert medlemsvandværk som antal fakturerede kubikmeter ganget med en årligt vedtaget kubikmetertakst.

7.3. Kubikmetertaksten fastsættes således, at økonomien over en årrække ”hviler-i-sig-selv”, idet der sikres løbende dækning for udgifterne til planlagte indsatser og opgaver. Taksten godkendes af foreningens generalforsamling.

7.4. Det er op til det enkelte medlemsvandværk at få dækket omkostningerne til betaling af bidraget via opkrævning hos vandværkets forbrugere. Det enkelte vandværk kan frit fastsætte om bidraget skal opkræves som en del af det faste bidrag, som en del af den kubikmeterafhængige takst, eller som en kombination af disse.

7.5. Bidraget indbetales til en konto anvist af [] en gang årligt pr. []. Det første driftsbidrag forfalder til betaling [x] beregnet på baggrund af antal fakturerede kubikmeter for [x-1].

7.6. Ved indtræden senere end stiftelsestidspunktet betales der bidrag med tilbagevirkende kraft til stiftelsestidspunktet for at sikre ens vilkår for alle medlemsvandværker.

[KAN EVT. EFTER DRØFTELSE TILFØJES: 7.7 Vandværker som kan dokumentere udgifter til grundvandsbeskyttelse inden for de seneste x år modregnes beløbet for perioden i deres årlige indbetaling indtil deres omkostninger er dækket fuldt ud.]

§8 GENERALFORSAMLING

8.1. Generalforsamlingen er foreningens højeste myndighed.

8.2. Ordinær generalforsamling afholdes hvert år i [x] måned.

8.3. Indkaldelse til generalforsamlinger, såvel ordinære som ekstraordinære, sker med

mindst 3 ugers varsel ved særskilt meddelelse pr. mail til hvert enkelt

medlemsvandværk med angivelse af dagsorden.

8.4. Forslag skal for at kunne blive behandlet på en ordinær generalforsamling, afgives til

bestyrelsen senest [x-2 måneder] samme år. Der udsendes information senest [x fx: -3 måneder]

med påmindelse om at indsende eventuelle forslag.

8.5. Regnskaber, budgetter samt indkomne forslag skal fremsendes til medlemsvandværkernes bestyrelser sammen med indkaldelsen til generalforsamlingen.

8.6. Dagsorden for den ordinære generalforsamling skal mindst omfatte følgende punkter:

1. Valg af dirigent

2. Bestyrelsens beretning

3. Det reviderede regnskab forelægges til godkendelse

4. Budget for det kommende år forelægges til godkendelse, herunder fastsættelse

 af kubikmetertakst

5. Behandling af indkomne forslag

6. Valg af medlemmer og suppleanter til bestyrelsen

7. Valg af revisor(er) og revisor suppleant

8. Eventuelt

8.7. Ekstraordinær generalforsamling kan indkaldes af bestyrelsen.

8.8. Ekstraordinær generalforsamling skal indkaldes, når mindst 25% af medlemsvandværkerne fremsætter skriftlig forlangende herom til bestyrelsen, ledsaget af en skriftlig dagsorden.

8.9. Den ekstraordinære generalforsamling afholdes inden 2 måneder efter modtagelsen af den skriftlige begæring, og dagsordenen skal udsendes med indkaldelsen.

8.10. I tilfælde af afstemninger har hvert medlemsvandværk én stemme. Et medlem kan afgive stemme ved skriftlig fuldmagt. Et medlem kan dog udover sin egen stemme kun afgive yderligere én stemme ved fuldmagt.

8.11. De på generalforsamlingen trufne beslutninger indføres i referat, der underskrives af dirigenten.

§9 BESTYRELSE

9.1. Foreningens bestyrelse består af [x] medlemmer.

[9.2. Sammensætningen af bestyrelsen skal drøftes ved etableringen af foreningen. Denne vil afhænge af lokale forhold/størrelsesfordeling af forsyningerne og de rimelighedsbetragtninger, der følger heraf. Forskellige sammensætninger kan ses i bilagets eksempler på vedtægter]

9.3. Til supplering af forsamlingsvalgte bestyrelsesmedlemmer vælges to suppleanter ligeledes af forsamlingen.

9.4. Forsamlingsvalgte bestyrelsesmedlemmer er på valg hvert andet år. [fordeling angives hvis der er et ulige antal medlemmer af bestyrelsen] Det besluttes i forbindelse med den stiftende generalforsamling, hvem der er på valg hvornår.

9.5. Genvalg af bestyrelsesmedlemmer kan finde sted.

9.6. Suppleanter er på valg hvert år. I tilfælde af, at en suppleant indtræder i bestyrelsen, er han/hun på valg på førstkommende generalforsamling.

9.7. Bestyrelsen konstituerer sig selv, og udarbejder selv sin forretningsorden. Bestyrelsen er beslutningsdygtig, når mindst halvdelen af medlemmerne er til stede. Bestyrelsen kan til varetagelsen af den daglige drift ansætte fornødent personale og afholde de efter dens skøn nødvendige udgifter til administration.

9.8. Eventuelt honorar til bestyrelsesmedlemmerne skal godkendes af generalforsamlingen som en del af budgettet.

§10 BESTYRELSENS OPGAVER

[Det bør drøftes hvor detaljeret bestyrelsens opgaver skal fremgå af vedtægterne. Til inspiration kan de vedhæftede eksempler bruges.]

§ 11 Tegningsret

Foreningen tegnes af formanden i forening med ét bestyrelsesmedlem.

Bestyrelsen kan meddele prokura.

§12 REGNSKAB

12.1. Foreningens regnskabsår følger kalenderåret. Første regnskabsår løber dog fra stiftelsen til

udløbet af stiftelsesåret.

12.2. Revision af regnskaberne foretages af de generalforsamlingsvalgte revisor(-er) og/eller

en af bestyrelsen antaget ekstern revisor.

12.3. Årsregnskabet underskrives af revisor(-erne) og bestyrelsen.

§13 TVISTER

13.1. Tvister, der måtte opstå som følge af foreningens virke, skal søges løst ved forhandling

parterne indbyrdes.

13.2. Hvis tvisten ikke kan løses ved forhandling mellem parterne inden 30 kalenderdage fra

en anmodning om forhandling er afgivet, skal tvisten søges løst i mindelighed ved hjælp

af en mediator.

13.3. Enhver af parterne er berettiget til fra den anden part at få tilsendt forslag til 1-2

mediatorer. Såfremt parterne ikke kan blive enige om valget af en mediator inden 8

kalenderdage efter modtagelsen af forslag, er enhver af parterne berettiget til at lade

Mediationsinstituttet vælge en mediator efter Mediationsinstituttets til enhver tid

gældende regler.

13.4. Udgifterne til mediation deles ligeligt mellem parterne.

13.5. Hvis tvistens parter ikke er nået til enighed 2 måneder efter involvering af en mediator,

kan tvisten indbringes for de almindelige domstole.

§14 ÆNDRING ELLER OPLØSNING AF SELSKABET

14.1. Forslag til vedtægtsændringer eller beslutning om opløsning af selskabet kan kun vedtages,

når mindst 2/3 af de stemmeberettigede er til stede, og når mindst 2/3 af disse stemmer

for. Er kun den ene af disse betingelser opfyldt, kan forslaget vedtages på en

efterfølgende ekstraordinær eller næste års ordinære generalforsamling med 2/3 af de

afgivne stemmer, uanset antallet af fremmødte stemmeberettigede.

14.2 Opløsning af foreningen kan kun ske efter godkendelse af [x] kommune.

[14.3. Den opløsende generalforsamling træffer beslutning om disponering af eventuelt overskud efter opløsning. ALTERNATIVT: Et evt. overskud udloddes til medlemmerne i forhold til deres indskud]

§15 IKRAFTTRÆDEN

Nærværende vedtægter er vedtaget på foreningens stiftende generalforsamling [x] og træder i kraft i forbindelse hermed.

Dirigent [underskrift]\_\_\_\_\_\_\_\_\_\_\_\_\_